
   Anexa 1
JUDETUL TIMIŞ

MUNICIPIUL TIMIŞOARA

CONSILIUL LOCAL

CONTRACT DE CONCESIUNE

Nr._______/_____________

Prezentul contract se încheie între:
I .  PĂRŢILE CONTRACTANTE

MUNICIPIUL TIMISOARA , cu sediul in Timişoara, Bv.C.D.Loga nr. 1, avand codul fiscal R 14756536, telefon 0256.408.300, reprezentat prin Dl. Gheorghe Ciuhandu – Primar, în calitate de concedent, pe de o parte,
şi 
_____________________, cu domiciliul in Timisoara str.____ nr.__, bl.___, sc.__,  ap.__ posesor al B.I./C.I. seria TM , nr. _____, eliberat de Politia Timisoara la data de ______, CNP_________________ in calitate de CONCESIONAR, la sediul concedentului, în temeiul Ordonanţei de urgenţă nr.54/2006 privind regimul contractelor de concesiune de bunuri proprietate publică, Hotarârii nr .41/13.02.2007 a Consiliului Local al Municipiului Timişoara de aprobare a concesionării , a HCLMT nr.________privind reglementarea situatiei terenurilor ocupate cu garaje pe raza Municipiului Timisoara.

II. OBIECTUL CONTRACTULUI DE CONCESIUNE

Art.1. Obiectul contractului de concesiune este predarea şi preluarea în concesiune a terenului situat în Timişoara, str._____ , având suprafaţă de _____ mp , înscris în C.F. nr._____ Timisoara, nr.topo ________, asa cum rezulta din Autorizatia de constructie nr._______ .
Destinatia terenului concesionat este pentru construire garaj nr.____.

Art.2. În derularea contractului de concesiune, concesionarul va utiliza următoarele categorii de bunuri;
a) bunurile de retur – ce revin de plin drept, gratuit şi libere de orice sarcini concedentului la încetarea contractului de concesiune. Sunt bunuri de retur bunurile care au făcut  obiectul concesiunii.

b) bunurile proprii – care la încetarea contractului de concesiune rămân în proprietatea concesionarului. Sunt bunuri proprii bunurile care au aparţinut  concesionarului şi au fost utilizate de către acesta pe durata concesiunii. 
III. TERMENUL CONCESIONĂRII

Art.3. Durata concesiunii este de 5 ani cu începere de la data încheierii contractului.

Art.4. Contractul de concesiune poate fi prelungit pentru o perioadă egală cu cel mult jumătate din durata sa iniţială.

Art.5. Prelungirea termenului de concesionare poate avea loc la cererea concesionarului, depusă cu cel mult 90 de zile înainte de sfârşitul termenului de concesionare, dar nu mai târziu de penultima zi a expirării contractului. În cazul aprobării prelungirii termenului de concesionare se încheie un act aditional la prezentul contract.

IV. REDEVENŢA

Art.6. Taxa de concesiune este de _____ lei/mp./an şi este stabilită prin Hotărârea nr._____ a Consiliului Local Timişoara, reactualizată anual cu rata inflaţiei.

Art.7. Taxa de concesiune va fi indexată anual cu rata inflaţiei, comunicată de Institutul Naţional de Statistică. Neacceptarea de către concesionar a noii taxe duce la rezilierea contractului de concesiune şi restituirea terenului în starea în care l-a primit.
Art.8. Termenul scadent pentru plata redeventei este data de 30 noiembrie a fiecarui an.
Art.9.Pentru neachitarea în termen a redevenţei, concesionarul va plăti accesorii legale conform legislaţiei de specialitate în vigoare.

Art.10.Când întârzierea plăţii redevenţei depăşeşte 365 de zile concedentul are dreptul de a cere rezilierea contractului şi plata de daune atât pentru prejudiciile efectiv cauzate cât şi pentru câştigul nerealizat, reprezentand echivalentul redeventei pentru un an.
Art.11. Redevenţa asupra terenului se percepe de la data incheierii prezentului contract.
V. DREPTURILE PĂRŢILOR

Drepturile concesionarului

Art.12.(1) Concesionarul are dreptul de a exploata, în mod direct, pe riscul şi pe răspunderea sa, bunurile ce fac obiectul contractului de concesiune.

(2) Concesionarul are dreptul de a folosi bunurile care fac obiectul concesiunii, potrivit naturii bunului şi obiectivelor stabilite de părţi prin  contractul de concesiune.

Drepturile concedentului

Art.13.(1) Concedentul are dreptul să inspecteze bunurile concesionate, verificând respectarea obligaţiilor asumate de concesionar.

(2) Verificarea va fi facuta de către personalul de specialitate din cadrul Primariei Municipiului Timisoara şi se va efectua numai cu notificarea prealabilă a concesionarului, cu 15 zile înainte.


(3) Concedentul are dreptul să modifice în mod unilateral partea reglementară a contractului de concesiune, din motive excepţionale legate de interesul naţional sau local.


VI. OBLIGAŢIILE PĂRŢILOR 

Obligaţiile concesionarului

Art.14.
(1) Concesionarul este obligat să asigure exploatarea eficace în regim de continuitate şi de permanenţă a bunurilor care fac obiectul concesiunii, potrivit obiectivelor stabilite de către concedent, conform art.1 din prezentul contract.


(2) Concesionarul este obligat să exploateze în mod direct bunurile care fac obiectul concesiunii.


(3) Concesionarul nu poate subconcesiona bunul ce face obiectul concesiunii.


(4) Concesionarul este obligat să plătească redevenţa în condiţiile şi la termenele stipulate în contract.


(5) La încetarea contractului de concesiune concesionarul este obligat să restituie concedentului, în deplină proprietate, bunurile de retur, în mod gratuit şi libere de orice sarcini, în starea în care le-a primit, conform art.2 din prezentul contract, prin proces-verbal de predare-primire.


(6) Contractul de concesiune va fi inregistrat de catre concesionar in cartea funciara.
Obligaţiile concedentului

Art.15.
(1) Concedentul este obligat  să nu îl tulbure pe concesionar în exerciţiul drepturilor rezultate din prezentul contract de concesiune.


(2) Concedentul nu are dreptul să modifice în mod unilateral contractul de concesiune, în afară de cazurile prevăzute expres de lege si de art.13 alin.3.

(3) Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului.


(4) Concedentul este obligat să predea terenul în starea corespunzătoare folosinţei pentru care a fost concesionat.


VII. OPERAŢII INTERZISE


Art.16. Este interzisă schimbarea destinaţiei garajului pentru realizarea căruia terenul afectat a fost concesionat.


VIII. RĂSPUNDEREA  CONTRACTUALĂ


Art.17. 
(1) Nerespectarea  de către părţile contractante a obligaţiilor cuprinse în prezentul contract de concesiune atrage răspunderea  contractuală a părţii în culpă.


(2) Pentru neexecutarea  sau executarea necorespunzătoare a obligaţiilor contractuale părţile datorează despăgubiri, constand in recuperarea prejudiciului efectiv cauzat si castigul nerealizat.

Art.18. Forţa majoră şi cazul fortuit apără de răspundere.


IX. ÎNCETAREA CONTRACTULUI DE CONCESIUNE


Art.19. Prezentul contract de concesiune încetează în următoarele situaţii:


(1) la expirarea duratei stabilite în prezentul contract de concesiune sau a prelungirii dacă e cazul;


(2) în cazul în care  interesul naţional sau local o impune, cu un preaviz de 60 de zile;
(3) a. – în cazul  nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului, reprezentand echivalentul redeventei de incasat pana la finalizarea contractului.
     b. -  în cazul nerespectării obligaţiilor contractuale de către concedent, prin reziliere de către concesionar, cu plata unei despăgubiri în sarcina concedentului;

     c. – atât  concedentul cât şi concesionarul , vor putea rezilia contractul numai după notificarea  intenţiei sale , celeilalte părţi, cu precizarea  cauzelor care  au determinat-o;

 (4)  prin renunţare, dintr-o cauză de forţă majoră sau când concesionarul este în cazul imposibilităţii obiective de a exploata terenul, fără plata unei despăgubiri, cu notificarea de îndată a concedentului.

(5) alte cauze  de încetare a contractului de concesiune, fără a aduce atingere cauzelor şi  condiţiilor  reglementate de lege.

(6) la încetarea din orice cauză a contractului de concesiune, bunurile ce au fost utilizate de concesionar în derularea  concesiunii vor fi repartizate după cum urmează:

       a. bunuri de retur  - concedentului;


       b. bunuri proprii - concesionarului;
 X. CLAUZE SPECIALE

Art.20. 


(1) Neuzul terenului concesionat în timp de un an cu destinaţia care i-a fost atribuită,  duce la rezilierea  de plin drept a contractului de concesionare.

(2) Neuzul se constată de către personalul de specialitate din cadrul Primariei Municipiului Timisoara.
.
Art.21. Nerespectarea sau revocarea autorizaţiei de construire a garajului are drept efect rezilierea de plin drept a contractului de concesionare cu obligaţia concesionarului la daune interese, constand in beneficiul nerealizat.
             XI. LITIGII

Art.22. 

Soluţionarea litigiilor de orice fel ce decurg din executarea prezentului contract de concesiune se realizează potrivit prevederilor Legii contenciosului administrativ nr.554/2004, cu modificările ulterioare.


XII. DEFINIŢII

Art.23. 


(1) Prin forţă majoră, în sensul prezentului contract de concesiune, se înţelege o împrejurare externă cu caracter  excepţional, fără relaţie  cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.


(2) Prin caz fortuit se înţeleg acele împrejurări care au intervenit şi au condus  la producerea prejudiciului şi care nu implică vinovăţia părţilor, dar care nu întrunesc caracteristicile forţei majore.


XIII. DISPOZIŢII FINALE


Art.24. Prezentul contract s-a încheiat in 2 exemplare, din care un exemplar a fost predat concesionarului.

              CONCEDENT,






CONCESIONAR,

MUNICIPIUL TIMISOARA

DIRECTIA PATRIMONIU

Ec. NICUSOR C-TIN. MIUT

DIRECTOR


